1/2025.(I.30) OB határozat A Kossics József Kétnyelvű Általános Iskola és Óvoda intézmény

2024/2025. tanév II. félévi tantárgyfelosztásának és tárgyévi

Továbbképzési Programjának véleményezése

2/2025.(I.30) OB határozat Az Apátistvánfalvi Kéttannyelvű Általános Iskola és Óvoda intézmény

2024/2025. tanév II. félévi tantárgyfelosztásának és tárgyévi

Továbbképzési Programjának véleményezése

3/2025.(II.14.) OB határozat Az OSZÖ 2025. évi költségvetési határozattervezetének véleményezése

4/2025.(II.14.) OB határozat A KJKÁIÓ 2024/2025. tanév I. félévi szakmai tájékoztatójának véleményezése

5/2025.(II.14.) OB határozat Az AKÁIÓ 2024/2025. tanév I. félévi szakmai tájékoztatójának véleményezése

6/2025.(II.14.) OB határozat Javaslat megfogalmazása a Közgyűlés részére az elnök felhatalmazása céljából

anyaországi szlovén nemzetiségi oktatási ügyben való képviselet kapcsán.

7/2025.(V.28.) OB határozat Az OSZÖ fenntartásában működő köznevelési intézmények aktuális, illetve a 2025/2026.

tanévkezdés előtti szakmai egyeztetéseinek ismertetése

8/2025 (VI.30.) OB határozat A KJKÁIÓ 2025/2026. tanév vonatkozásában I. félévi tantárgyfelosztási tervezet

véleményezése

9/2025 (VI.30) OB határozat Az AKÁIÓ 2025/2026. tanév vonatkozásában I. félévi tantárgyfelosztási tervezet

véleményezése

10/2025 (VIII.28.) OB határozat A KJKÁIÓ intézmény 2024/2025. tanévéről szóló

beszámoló véleményezése

11/2025 (VIII.28.) OB határozat Az AKÁIÓ intézmény 2024/2025. tanévéről szóló

beszámoló véleményezése

12/2025 (VIII.28.) OB határozat Az igazgatók OB üléseken kötelező jelleggel való

részvételének javaslata

13/2025 (VIII.28.) OB határozat Az AKÁIÓ Házirendjének véleményezése

14/2025 (VIII.28.) OB határozat A KJKÁIÓ Házirendjének véleményezése

15/2025 (VIII.28.) OB határozat A KJKÁIÓ Pedagógiai Program módosításának véleményezése

16/2025 (VIII.28.) OB határozat Az AKÁIÓ Pedagógiai Program módosításának véleményezése

17/2025 (VIII.28.) OB határozat A KJKÁIÓ és az AKÁIÓ intézmények tantárgyfelosztási

tervei módosítására vonatkozó javaslat

**1/2025. (I.30) OB határozat:**

1. Az Országos Szlovén Önkormányzat Oktatási Bizottsága a Kossics József Kétnyelvű Általános Iskola és Óvoda 2024/2025. tanév II. félévi tantárgyfelosztását és tárgyévi Továbbképzési Programját megismerte és javasolja annak – előterjesztés szerinti- jóváhagyását a Közgyűlés részére, azzal hogy az intézmény 2025. évi költségvetése terhére biztosításra kerüljön a Továbbképzési Program végrehajtásához szükséges finanszírozási fedezet.
2. Az Országos Szlovén Önkormányzat Oktatási Bizottsága javasolja felhívni az igazgató figyelmét, hogy minden alternatív pályázati továbbképzési lehetőséggel éljen és motiválja az intézmény munkatársait a továbbképzési lehetőségek kihasználására, a szakos ellátottság további javítása érdekében a szükséges képzettségek megszerzése irányába.
3. Az Országos Szlovén Önkormányzat Oktatási Bizottsága javasolja felhívni az igazgató figyelmét, hogy a szakmai munka színvonalának fenntartása, illetve hosszú távú megoldása érdekében tegyen további lépéseket.
4. Az Országos Szlovén Önkormányzat Oktatási Bizottság javasolja a Közgyűlésnek, hogy kérje fel az igazgatót, hogy a fenntartói határozat közlésétől számított 30 napon belül nyújtson be egy olyan nyilvántartást a fenntartó részére, amelyből egyértelműen kiderül, hogy a szlovén nyelvvizsgára készülő pedagógusok mióta vannak az intézmény alkalmazásában, mióta előírás számukra a nyelvvizsga megszerzése, illetve mikor és hányszor vettek részt a nyelvvizsga teljesítésére irányuló vizsgán, valamint mikor és milyen időtávra került meghosszabbításra vonatkozásukban a nyelvvizsga megszerzéséhez kapcsolódó kötelezettséget tartalmazó dokumentum ezen tárgyban.

**2/2025. (I.30.) OB határozat:**

1. Az Országos Szlovén Önkormányzat Oktatási Bizottsága az Apátistvánfalvi Kéttannyelvű Általános Iskola és Óvoda 2024/2025. tanév II. félévi tantárgyfelosztását és tárgyévi Továbbképzési Programját megismerte és javasolja annak – előterjesztés szerinti- jóváhagyását a Közgyűlés részére, azzal hogy az intézmény 2025. évi költségvetése terhére biztosításra kerüljön a Továbbképzési Program végrehajtásához szükséges finanszírozási fedezet.
2. Az Országos Szlovén Önkormányzat Oktatási Bizottsága javasolja felhívni az igazgató figyelmét, hogy minden alternatív pályázati továbbképzési lehetőséggel éljen és motiválja az intézmény munkatársait a továbbképzési lehetőségek kihasználására, a szakos ellátottság további javítása érdekében a szükséges képzettségek megszerzése irányába.
3. Az Országos Szlovén Önkormányzat Oktatási Bizottsága javasolja felhívni az igazgató figyelmét, hogy a szakmai munka színvonalának fenntartása, illetve hosszú távú megoldása érdekében tegyen további lépéseket a túlórában ellátott tanórák arányának jelentős csökkentése érdekében.
4. Az Országos Szlovén Önkormányzat Oktatási Bizottság javasolja a Közgyűlésnek, hogy kérje fel az igazgatót, hogy 30 napon belül tájékoztassa az OSZÖ Közgyűlését az alsótagozatban felmerült átszervezés lehetőségének szükségességéről, illetve adott esetben az intézmény tantárgyfelosztási tervének módosítását a jelölt határidőn terjessze be a fenntartó részére.
5. Az Országos Szlovén Önkormányzat Oktatási Bizottság javasolja a Közgyűlésnek, hogy kérje fel az igazgatót, hogy jelen határozat közlésétől számított 30 napon belül nyújtson be egy olyan nyilvántartást a fenntartó részére, amelyből egyértelműen kiderül, hogy a szlovén nyelvvizsgára készülő pedagógusok mióta vannak az intézmény alkalmazásában, mióta előírás számukra a nyelvvizsga megszerzése, illetve mikor és hányszor vettek részt a nyelvvizsga teljesítésére irányuló vizsgán, valamint mikor és milyen időtávra került meghosszabbításra vonatkozásukban a nyelvvizsga megszerzéséhez kapcsolódó kötelezettséget tartalmazó dokumentum ezen tárgyban.

**3/2025. (II.14.) OB határozat:**

Az Országos Szlovén Önkormányzat Oktatási Bizottsága áttekintette az Országos Szlovén Önkormányzat 2025. évi költségvetési határozat-tervezetét az *1. sz. melléklet* szerint, amellyel, illetve annak oktatási vonatkozású részeivel egyetért, így az Oktatási Bizottság elfogadásra ajánlja azt az OSZÖ Közgyűlés részére.

**4/2025. (II.14.) OB határozat:**

Az Országos Szlovén Önkormányzat Oktatási Bizottsága a Kossics József Kétnyelvű Általános Iskola és Óvoda 2024/2025. tanévének I. félévi munkájáról szóló szakmai tájékoztatót megtárgyalta és a *2. sz. melléklet* szerint elfogadásra ajánlja a Közgyűlésnek.

**5/2025. (II.14.) OB határozat:**

Az Országos Szlovén Önkormányzat Oktatási Bizottsága áttekintette az Apátistvánfalvi Kéttannyelvű Általános Iskola és Óvoda 2024/2025. tanévének I. félévi munkájáról szóló szakmai tájékoztatót - mely a jegyzőkönyv *3. sz. mellékletét* képezi -, és elfogadásra ajánlja azt az OSZÖ Közgyűlés részére.

**6/2025. (II.14.) OB határozat:**

Az Országos Szlovén Önkormányzat Oktatási Bizottsága javasolja a Közgyűlésnek, hogy hatalmazza fel az OSZÖ elnökét, annak okán, hogy a következő ügyekben képviselje a magyarországi szlovén nemzetiségi közösség érdekeit a Szlovén Köztársaság Oktatási, Tudományos és Sportminisztériuma felé:

1. Magyarország Kormánya és a Szlovén Köztársaság Kormánya közötti, 2022–2025. évre szóló Oktatási, Kulturális és Tudományos Együttműködési Program 16. cikkelyében foglalt felhatalmazás, illetve »C« függelék alapján a Rába-vidékre érkező anyaországi pedagógiai/óvodai asszisztensek,-illetve oktatási szakemberek kiválasztására vonatkozó eljárás és foglalkoztatási feltételek meghatározása kapcsán a magyarországi szlovén nemzetiségi közösség szakmai szempontjai és elvárásai kerüljenek figyelembe vételre, az érintett szervezetek az eljárásba kerüljenek bevonásra.
2. a Rába-vidéki kétnyelvű köznevelési intémzények fenntartója hosszú távon stabilabb és szakmailag hatékonyabb megoldásnak találná, ha a jelenlegi konstrukció (Kuzma) helyett a tišinai köznevelési intézmény látná el az anyaországi pedagógiai/óvodai szakemberek,- asszisztensek foglalkoztatásával összefüggő feladatokat. Közösségünk kifejezett kérése és elvárása, hogy ennek a helyzetnek a megoldására a lehető legrövidebb időtávon belül kerüljön sor, aminek ügyében tisztelettel számítunk a Szlovén Köztársaság Oktatási, Tudományos és Sportminisztériumának támogatására és pozitív irányú döntésére.

**7/2025.(V.28.) OB határozat:**

Az Országos Szlovén Önkormányzat Oktatási Bizottsága javasolja az Országos Szlovén Önkormányzat Közgyűlésének, hogy hívja fel a Kossics József Kétnyelvű Általános Iskola és Óvoda, illetve az Apátistvánfalvi Kéttannyelvű Általános Iskola és Óvoda igazgatóinak figyelmét, hogy

1. a határozat kézhezvételétől számítva 15 napon belül nyújtsák be a Fenntartó számára az átdolgozott – 20/2012. (VIII. 31.) EMMI rendelet 105. §.-ában meghatározott formai kritériumoknak is megfelelő- 2025/2026-os nevelési évre vonatkozó tantárgyfelosztási tervezetet.
2. a 2025/2026-os nevelési évre vonatkozó tantárgyfelosztási tervezet összeállításánál a Pedagógiai Programban meghatározott és a tantárgyfelosztásban szereplő óraszámok között eltérés nem mutatkozhat, indokolt esetben szükséges a Pedagógiai Program – alátámasztott- módosításának egyidejű beterjesztése a Fenntartó részére.
3. az igazgatók törekedjenek az óraszámok alapos felülvizsgálatára, racionális, de természetesen a szlovén nemzetiségi nevelés igényeinek és jogszabályi előírások szerinti megfelelésnek a biztosítására.
4. az igazgatók törekedjenek az „áttanítás” gyakorlatának ismételt alkalmazására.
5. az igazgatók intézkedjenek a képzési szerződések 2025. 08.31.-ig történő módosításáról (a módosított szerződések azonnali megküldéséről a Fenntartó részére) annak okán, hogy a nevelési-oktatási intézményekben pedagógus-munkakörben alkalmazottak végzettségi és szakképzettségi követelményeit meghatározó a 401/2023 (VIII.30.) Kormányrendelet 2. melléklete szerinti feltételeknek való megfelelés mielőbb biztosított legyen, ennek érdekében a szlovén középfokú nyelvvizsga megszerzésére előírt időtartam a következők szerint kerüljön ütemezésre: az I. üteménél (2027.02.28.-ig) elvárt vagy a középfokú írásbeli vagy a középfokú szóbeli vizsgarész abszolválása, a fennmaradó vizsgarész teljesítése pedig az időtartam II. ütemének (2029.02.28.) végére elvárt. A vizsgarészek teljesítéséhez az intézmények saját tárgyévi költségvetésük terhére motivációs keretet rendelhetnek.

Felelős: elnök, igazgatók- Apátistvánfalvi Kéttannyelvű Általános Iskola és Óvoda, Kossics József Kétnyelvű Általános Iskola és Óvoda

Határidő: a határozatban megjelölt határidők alapján

**8/2025. (VI.30.) OB határozat:**

Az Országos Szlovén Önkormányzat Oktatási Bizottsága áttekintette a Kossics József Kétnyelvű Általános Iskola és Óvoda 2025/2026. tanév 1. félévi tantárgyfelosztás tervezetét -mely a jegyzőkönyv 1*. sz. mellékletét* képezi – és elfogadásra ajánlja azt az OSZÖ Közgyűlés részére.

**9/2025. (VI.30.) OB határozat:**

Az Országos Szlovén Önkormányzat Oktatási Bizottsága áttekintette az Apátistvánfalvi Kéttannyelvű Általános Iskola és Óvoda 2025/2026. tanév I. félévi tantárgyfelosztás tervezetét - mely a jegyzőkönyv *2. sz. mellékletét* képezi – és elfogadásra ajánlja azt az OSZÖ Közgyűlés részére.

**10/2025.(VIII.28.) OB határozat:**

Az Országos Szlovén Önkormányzat Oktatási Bizottsága áttekintette a Kossics József Kétnyelvű Általános Iskola és Óvoda 2024/2025. tanévének munkájáról szóló beszámolót - mely a jegyzőkönyv *1. sz. mellékletét* képezi - és elfogadásra ajánlja azt az OSZÖ Közgyűlés részére.

**11/2025.(VIII.28.) OB határozat:**

Az Országos Szlovén Önkormányzat Oktatási Bizottsága áttekintette az Apátistvánfalvi Kéttannyelvű Általános Iskola és Óvoda 2024/2025. tanévének munkájáról szóló beszámolót - mely a jegyzőkönyv *2. sz. mellékletét* képezi - és elfogadásra ajánlja azt az OSZÖ Közgyűlés részére.

**12/2025.(VIII.28.) OB határozat:**

Az Országos Szlovén Önkormányzat Oktatási Bizottsága javasolja a Közgyűlésnek, szólítsa fel a fenntartásában működő köznevelési intézmények vezetőit, hogy 2025. szeptember 01- től minden Oktatási Bizottsági ülésen, illetve az Országos Szlovén Önkormányzat Közgyűlésének minden olyan ülésén, amin az adott köznevelési intézményt érintő napirendi pont tárgyalása merül fel, azon kötelező számukra a jelenlét (igazolt távollétet kivéve) az Apátistvánfalvi Kéttannyelvű Iskola és Óvoda, illetve a Kossics József Kétnyelvű Általános Iskola és Óvoda Szervezeti és Működési Szabályzatának 3.1. pontjában foglaltakra hivatkozással is.

**13/2025.(VIII.28.) OB határozat:**

Az Országos Szlovén Önkormányzat Oktatási Bizottsága

1. az intézmény iskolai Házirendjét megismerte és a 3. sz. melléklet alapján elfogadásra ajánlja azt a Közgyűlés részére.
2. az Oktatási Bizottság javasolja a Közgyűlésnek, hogy kérje fel az igazgatót, hogy jelen határozat kézhezvételétől 30 napon belül vizsgálja felül az óvodai intézményegység (jelenleg hatályos) Házirendjét és szükség szerint terjessze elő annak módosítását a közgyűlés részére vagy nyilatkozzon a módosítás szükségességének indokolatlansága tárgyában.

**14/2025.(VIII.28.) OB határozat:**

Az Országos Szlovén Önkormányzat Oktatási Bizottsága

1. az intézmény iskolai Házirendjét a 4. sz. melléklet szerint megismerte és elfogadásra ajánlja azt a Közgyűlés részére.
2. Az Oktatási Bizottság javasolja a Közgyűlésnek, hogy szólítsa fel az igazgatót, hogy jelen határozat kézhezvételétől számítva 30 napon belül terjessze a Fenntartó elé – a hatályos jogszabályoknak megfelelően - az óvodai intézményegységek felülvizsgált házirendjét – így az összevont házirendet - is.

**15/2025.(VIII.28.) OB határozat:**

Az Országos Szlovén Önkormányzat Oktatási Bizottsága

1. az intézményi dokumentum IX. Fejezete- Helyi Tanterv vonatkozásában a csatolt melléklet szerinti „Óraterv” dokumentumot megismerte és jóváhagyásra ajánlja a Közgyűlés részére. Az Oktatási Bizottság javasolja a közgyűlésnek, hívja fel az igazgató figyelmét, hogy a hivatkozott melléklet hatályosításáról és záradékolásáról haladéktalanul intézkedjen.
2. Az Oktatási Bizottság javasolja a Közgyűlésnek, hívja fel az Apátistvánfalvi Kéttannyelvű Általános Iskola és Óvoda igazgatójának figyelmét, hogy jelen határozat kézhezvételétől számított 30 napon belül nyújtsa be a Fenntartó részére a minden egyéb szempontból is felülvizsgált – hatályos jogszabályoknak megfelelő- Pedagógiai Programot a 70/2025. (VII.21.) OSZÖ határozattal és az alapján elfogadott Intézkedési tervvel is szinkronban.

**16/2025.(VIII.28.) OB határozat:**

Az Országos Szlovén Önkormányzat Oktatási Bizottsága

1. az intézmény 83/2020.(VIII.27.) OSZÖ határozattal elfogadott Pedagógiai Programjának előterjesztés szerinti módosítását az intézményi dokumentum II.1.8. pontja vonatkozásában megismerte és elfogadásra ajánlja azt a Közgyűlés részére. Az Oktatási Bizottság javasolja, hogy közgyűlés hívja fel az igazgató figyelmét, hogy a hivatkozott melléklet hatályosításáról és záradékolásáról haladéktalanul intézkedjen.
2. Az Országos Szlovén Önkormányzat Oktatási Bizottsága javasolja a Közgyűlés részére, szólítsa fel a Kossics József Kétnyelvű Általános Iskola és Óvoda igazgatóját, hogy jelen határozat kézhezvételétől számított 30 napon belül nyújtsa be a Fenntartó részére a minden egyéb szempontból is felülvizsgált – hatályos jogszabályoknak megfelelő- Pedagógiai Programot a 68/2025. (V.28.) OSZÖ határozattal és az alapján elfogadott Intézkedési tervvel is szinkronban.

**17/2025.(VIII.28.) OB határozat:**

Az Országos Szlovén Önkormányzat Oktatási Bizottsága javasolja a Közgyűlés számára,

a) szólítsa fel a fenntartásában működő köznevelési intézmények vezetőit, hogy 2025. szeptember 15-ig intézkedjenek annak megoldásáról, hogy a szlovéniai anyaországi szakemberek a köznevelési intézmények módosítandó tantárgyfelosztási tervében megjelenjenek; így különösen a szlovén kétnyelvű órákon biztosított legyen a részvételük, illetve a szlovén tanórák kommunikációs gyakorlatait önállóan – a már ismert, heti javasolt óraszám keretében- elvégezzék.

b) illetve hívja fel szíves figyelmüket, - hogy korábban alkalmazott gyakorlat is alátámasztja a fentiek kivitelezhetőségét, ami - megfelelő hozzáállás esetén - megvalósítható és szükséges annak céljából, hogy a szlovén kétnyelvű nevelés minősége és színvonala javítható legyen. A fentiekkel összefüggésben az Oktatási Bizottság javasolja a Közgyűlés számára, hogy a módosításra kerülő tantárgyfelosztási tervek és egyéb dokumentumok Fenntartó részére történő benyújtását 2025. 09.30. napjában határozza meg.